Pseudopodija
Pseudopodije ili lažne nožice su privremeni i citoplazmom ispunjeni dijelovi ćelijske membrane koji su u stanju da mijenjaju oblik pri kretanju. Koriste se u nekim eukariotskim ćelijama, kako bi se kretale ili jele. Većina ćelija koje to rade nazivaju se amoeboidi. Najčešći primjer je ameba. Ćelijski zid čini mreža vlakana. Citoplazma teče u mrežu i napuni je, slično mreži ispunjenom želatinom. Ona je u stanju da se pomjera, produžava ili skraćuje. Pseudopodija se proteže od amebe. Tada se glavni dio amebe uliva u tu pseudopodiju i ameba tako promijeni svoje mjesto. . Pseudopodije su jedan od tri načina kretanja jednoćelijskih organizama (zajedno sa flagelama i cilijama). Pseudopodije također mogu hvatati plijen fagocitozom. Neke ćelije koriste pseudopedije za kretanje. One mogu otkriti hranu i unijeti je u ćeliju. Čovjekova bijela krvna zrnca koriste ovaj oblik pokreta. Prema izgledu, pseudopodije se mogu svrstati u nekoliko tipova: Lobopodije su kratke i tupih oblika, vrlo karakteristične za rod Amoeba. Filopodije su vitkije i viseće, sa šiljastim krajevima. Retikulopodije, poznate i kao retikulozne pseudopodije, složene su formacije u kojima se pojedine pseudopodije kombiniraju i tvore nepravilne mreže. Aksopodije su tanke pseudopodije, obuhvaćene citoplazmom. Aksopodija je odgovorna za fagocitozu, tako što se brzo povlači kao odgovor na fizičke kontakte. Primijećene su u Radiolaria i Heliozoa, kao i kod metastaznih ćelija kancera.